**Jelentés az előző ülésen elhangzott interpellációkra tett intézkedésekről**

Előterjesztő: **Tubolyné Balázs Nóra** irodavezető

*(Az előterjesztés írásos anyaga a jegyzőkönyvhöz mellékelve.)*

**Kérdések**

**Auer Miklós** képviselő-testületi tag elmondja,

* a legutóbbi képviselő-testületi ülésen rákérdezett arra, hogy olcsóbb- e, ha fél 10-kor lekapcsolják a távfűtést, fél 5-kor pedig fel, vagy temperálva tartaná a Távhő, erre nem kapott legutóbb választ, ezért újra felteszi;

**Válasz:**

A feltett kérdésre az alábbi választ kaptuk a Régióhő Kft. ügyvezetőjétől:

„Az épületek fűtéséhez felhasznált hőenergia igény a mindenkori hőmérséklet különbséggel van egyenes arányban. Hőmérséklet különbségen a belső- és a külső hőmérsékletek különbségét kell érteni. Ha pld. 20 fokC belső hőfokot veszünk alaphelyzetnek, a külső hőmérséklet pedig 0 fokC, a különbség éppen 20 fokC. ha a belsőt lecsökkentjük pld. 18 fokC-ra, 10%-kal csökken a hőmérséklet különbség, tehát a fűtési energia mennyisége is. Az energia nem tévesztendő össze a teljesítménnyel. A tévhit innen származik: a lecsökkent belső hőmérséklet visszaemeléséhez a felfűtési szakaszban ugyan többlet teljesítményre van szükség, de ez sem eredményezi a fűtési energia mennyiségének túllépését az alapállapothoz képest, amíg a belső hőmérséklet nem lépi túl a 20 fokC-t. Az energia mindig a teljesítmény és az idő szorzata.” A távhőszolgáltatónak nem, hanem a fogyasztóknak okoz megtakarítást az alkalmazott megoldás.

* a másik kérdése, arról szólna, hogy október 28-án nem csak Körmend, hanem Boldog Batthyány-Strattmann László születésnapját is ünnepelték, akire joggal nagyon büszkék. Hiszen először szülészettel, sebészettel foglalkozott, majd később a szemészet felé fordult. Több mint 20 ezer szemműtétet végzett, volt, hogy napi 80 – 90 beteget látott el. A Batthyány család köré, többek között a szemorvos köré is egy egész kultuszt építettek ki. Nem csoda, hiszen 1815-ben Kórházat alapított Körmenden, melyben szinte élete utolsó napjaiban is gyógyított. Tudja, Körmenden most is van szemészeti szakrendelés, de végül mégis Szombathelyen kötnek ki a betegek, ahol szalagszerűen mennek a műtétek, míg kivárják sok – sok hónapos sorukat. Igénybe vehetik a magánklinikákat, ahol akár 200 – 300 ezer forint kedvezménnyel azonnal megtörténik minden. Ezen területet illetően fel kellene melegíteni a párbeszédet a Markusovszky Egyetemi Oktatókórház vezetésével, végtére a Batthyányiak városa vagyunk. Körmend mindent elkövet, hogy múltjukat, cselekedeteiket, tevékenységüket, munkásságukat, örökségüket feltárják, megőrizzék. Szinte erőn felül fejlesztjük a kastélyt, csak a szakrendelést leszámítva nincs szemészeti osztályuk, ahol 2-3 képzett szakorvos műthetne abban a városban, ahol Boldog Batthyány-Strattmann László élt és gyógyított, amelyre még most is olyan büszkék. Kérdése az lenne, erről mit gondol Polgármester Úr, lesz -e lehetőség arra, hogy esetleg egy szemészeti osztály kerüljön Körmendre.

***Bebes István polgármester*** *elmondja, szívesen megmutatja azt a levelezést, melyet idestova 2 éve folytat a Markusovszky Kórház igazgatójával, valamint az egészségügyért felelős államtitkársággal. Leveleiben igyekszik leírni, miért is épült újjá a körmendi kórház, valamint milyen feladatok lennének, amelyeket annak idején felvállaltak, mikor a projektet végrehajtották. Gondol itt a kisebb műtétekre pl. Minden alkalommal további tárgyalást kér, így az a küzdelem, melyet Képviselő Úr említ, folyamatos téma. Vannak problémák, ugyanis a szakellátó orvosok komoly mértékben hiányoznak. Műszerezettség miatt előfordulhat, hogy Körmenden ez problémát jelentene. Azonban a levelezést meg fogja mutatni, igazolva azt, hogy harcol azért, hogy visszaálljanak dolgok, amelyek korábban jelen voltak.*

**Auer Miklós** képviselő-testületi tag elmondja, nem szeretne a levelezésbe betekintést nyerni, nyilván Polgármester Úr érti, mit akart kérdezni.

Elmondja továbbá az alábbiakat:

megépült a hőn áhított elkerülő, melyre évtizedek óta vártak. Egyrészt a rajtuk kívül álló okok és az egyre nagyobb forgalom miatt, és az azzal együtt járó zajszennyezés miatt. Hiszen az irdatlan forgalom pár méterre a gyalogosoktól, lakóházaktól, orvosi rendelőtől és egyéb munkahelyek mellett haladt el. Miért is volt ez olyan fontos? Azért, mert a tartós zajszennyezés környezetében élőknél nő az infarktus és az idegrendszeri károsodás veszélye. Életfunkciójukat, munkájukat, pihenésüket erősen befolyásolja. Évek múlva a legmeghatározóbb zajforrás ezek közül a közlekedési, az ipari és a mezőgazdasági zajok, valamint a rezgések. Véleménye szerint most ott tartanak, hogy a nyerges szerelvények mintegy 20%-a, illetve a notóriusok jönnek be Körmendre, így végig mennek a Rákóczi utcán, ezért is bíztak abban, hogy végre lesz egy kis csend, nyugalom, nem csak a hétvégén az elkerülő megépítésével. De tévedtek. Kaptak egy fantasztikus mezőgazdasági iparágat, mondhatná egy farmot, telephelyén tucatszám nyerges szerelvénnyekkel, kombájnokkal, mezőgazdasági vontatókkal, pótkocsikkal és egyéb tartozékokkal a város nyugati végén. Ezzel nem is lenne gond, mindössze annyi, hogy több száz hektárnyi vagy ki tudja mennyi termőföld van a város keleti részé. A nyerges szerelvényeket kiváltották a mezőgazdasági vontatók, száguldanak a Rákóczi utcán szombat és vasárnap, kombinálva a farm saját nyerges szerelvényével. De mindez az irdatlan forgalom Sárvár, Celldömölk, Kőszeg utcáján elképzelhetetlen, de talán még Vasváron, még Oszkóban sincs ilyen. Lassan ott tartanak, hogy Körmend visszanyeri mezőgazdasági státuszát. Lényeg az, több helyen végzett méréseket a Rákóczi úton. Körmend zajszennyezése alapból nem éri el az 50 decibelt, ami jónak mondható. A pótkocsival közlekedő mezőgazdasági vontatók olykor – olykor elérik a 90 decibelt is a járdán közlekedők, orvosi rendelők, lakóházak mellett. Ez is károsodást okoz, mint a trafóházak búgása is, nem most, majd évek múlva. Amit még nem tudott, de meg fogja mérni, az a rezgés és a frekvencia. Ez nem más, mint a terepgumik okozta, illetve a szárítógép ventilátorának a 0-tól 24 óráig tartó búgása. Magyarul alig van csend, mióta elkészült az elkerülő. Az lenne a kérdése, hogy sikerült ezt elérni, és ez meddig fog tartani.

***Bebes István polgármester*** *visszakérdez arra, hogy mit ért képviselő úr azalatt, hogy mit, hogyan sikerült elérni?*

**Auer Miklós** képviselő-testületi tag elmondja, ekkora méretékű fejlesztést sikerült végrehajtani a város nyugati részén, egy 6- 7 km-es főúton jönnek mennek, fülsüketítő a zaj. Hogy sikerült elérni azt, hogy egy normális helyen, ha valakinek van 1000 hektár földje, akkor ott van a gabonaforgalom is. Nem lehet egy menüt megenni a vendéglátó egységben, mert 3 traktor ide, 2 vissza, 3 nyerges oda, 2 vissza, szombaton és vasárnap. Ennek olyan zaj és hanghatása van, amire van, aki még azt mondja, tudomásul veszi, meghallgatják, de van, akit ez rettenetesen irritál, zavarja, idegesíti, mivel a hangnak az egyik mellékhatása, hogy az emberek idegesek lesznek. Megnő a vérnyomás, a cukorszint. Szeretné megkérdezni, hogy ez az irdatlan fejlesztés miért történt meg, ha újra ugyan az van.

***Bebes István polgármester*** *válaszul elmondja, lehet, hogy vissza fogja adni ezt a kérdést a szakbizottsághoz. Saját maga számára is ugyanolyan probléma még akkor is, ha távolabb lakik a várostól, mint a Rákóczi utca. Ettől függetlenül egyetért, vannak kérdések, melyeket végig kell gondolni, miért jön be továbbra is az a maradék 20 %, kivétel, aki a város központjába jön tankolni. Mai napon jön a megyei rendőr-főkapitány, meg fogja kérdezni, milyen lehetőségek vannak, így lehetséges, hogy ezt, bizottsági szinten végig kell beszélni. Voltak kérdései a közúthoz, milyen technikai eszközökkel tudják kiszűrni még azt a maradék 20%-ot is, akik indok nélkül jönnek be a városba.*

**Válasz**: Időközben a Magyar Közút is azt a nyilatkozatot tette, hogy Körmendről, a 8-as főútról nem tilthatóak ki a nehézgépjárművek.

Több helyen kell érdeklődni még a megoldások iránt, mert biztosan több nehézgépjármű jön be a városba, ami indokolt lenne, ugyanakkor a főút területének közlekedési rendjét nem az Önkormányzat alakítja ki, így egyeztetések szükségesek a Közúttal.

**Szlávik Csaba** képviselő-testületi tag elmondja, a Kórházzal kapcsolatban nem teszi fel kérdését, mert az előző válaszból sok mindent megértett. Azonban lakossági megkeresés érkezett hozzá, hogy a Bartók lakótelepen a parkolók hiánya nagyon érezhető. Előkereste, 2020. január 24-én írt Polgármester Úr válaszát azzal kapcsolatban, hogy a személyautók megnövekedett száma miatt a Bartók lakótelep parkolási lehetősége nem megoldott, sürgős intézkedést igényel. A válasz a következő volt: a Bartók lakótelepen valóban vannak parkolási anomáliák, amikor a lakótelep épült, minden második vagy harmadik család rendelkezett gépkocsival, jelenleg az sem ritka, hogy családonként több gépkocsijuk is van. Kialakításra kerül egy koncepció, hol és milyen nagyságú parkolót lehet kialakítani, melyet 2020-ban terveztetni kell. Szeretné megkérdezni, hogy áll a tervezés.

***Bebes István polgármester*** *válaszul elmondja, egy koncepciót nem csak hivatalon belül kell megszerkeszteni, hanem azt gondolja, vannak Bizottságok, amelyek ezzel foglalkoznak. Javasolja, bizottsági szinten készítsék elő, próbálják meg akár szakemberek idehozatalával, milyen megoldás mentén lehet ezeket az autókat tárolni, parkoltatni a Bartók lakótelepen. Ezt folytathatja a tervezés, mert úgy gondolja, egy tervező felírhatja, mi az ő javaslata, hogy ennek les-ez folytatása, az egy másik kérdés. Nyilván a tervező elmondhatja, mi a feladat, de előtte nekik kellene megmondani a tervező felé a szándékokat. Ez bizottsági feladat, így szívesen látja, ha a bizottság javaslatot tesz erre a kérdésre. Jelzi Elnök Úrnak, hogy vegyék fel napirendre ennek a kérdéskörét. Jó lenne, ha lenne TOP-os pályázat, csak nem biztos, hogy ilyen jellegű pályázathoz sikerül hozzájutni.*

**Szlávik Csaba** képviselő-testületi tag elmondja, ez a kérdés már 2020-ban felmerült. Terveztetni kell ez rendben van, de akkor ez így is maradt? Polgármester Úr leírta, terveztetni kell, és ennyi. Azért kérdezi, mert 2020-ban a terveknek már meg kellett volna lenni. Ha a levél után Polgármester Úr kiadja a bizottságnak, foglaljanak állást, terveztessék meg, akkor rendben van minden.

***Bebes István polgármester*** *válaszul elmondja, fontos kérdés, nem vitatja. Ha az éves költségvetés tárgyalása megtörténik, abban vannak különböző tételek, melyek tervezést igényelnek. A tervezések vagy Európai Uniós forrásokhoz való előkészítést céloznak meg, vagy egyéb tervezést, melyek a várossal kapcsolatos egyéb célokat valósítják meg. Ha 2023-ra ezt javaslattételként megfogalmazza, tudomásul veszi és a költségvetés tárgyalásakor ezzel foglalkozni fognak. Nem tud olyan döntésről a költségvetési rendelet kapcsán, amely ezt célozta volna meg egyébként, forrás hiányában. Meg fogja nézni, hogy a 2020 vagy a 2021. évi költségvetés tartalmaz- e ilyen részt.*

***Műszaki iroda válasza:*** *A Műszaki iroda árajánlatot kér a Bartók B. u. 1-5. és 6-8. tömbök mellett (D-i ill. K-i oldalon) parkolóként használt területek rendezett, zúzalékos burkolattal ellátott parkolók kialakítására, az árajánlat ismeretében a kivitelezés a 2023. évi költségvetésben tervezhető, fedezet birtokában. A bizottságnak szakértő bevonásával meg kell vizsgálnia a kérdéskört, és utána dönteni a továbbiakról, fedezetigény esetén annak birtokában.*

**Zsebe Ferenc** képviselő-testületi tag elmondja, hogy információja szerint van egy olyan közlekedési jogszabály, hogy a városon belül, ahol sebességkorlátozó tábla van kihelyezve, ott nem lehet trafipaxozni. Nem tudja, hogy ez országos rendelet vagy Vas megyére érvényes. Arra szeretné kérni Polgármester Urat, kérdezze meg Rendőr-főkapitánytól, ezt a jogszabályt vagy rendeletet felül lehetne- e írni, hogy ott is lehessen trafipaxot használni, ahol sebességkorlátozó tábla van kirakva. Gondol itt a IV. Béla király útra, ahol 30-es tábla van kirakva, de a legkisebb közlekedő sebesség 70 vagy 80 km/h is volt, de volt olyan, hogy elérte a 100 km/h-t, akik gyorsulási versenyt rendeztek. Ezért is szeretné kérni ennek felvetését Rendőr-főkapitány Úrnak.

***Bebes István polgármester elmondja, hogy*** *meg fogja kérdezni Rendőr-főkapitány Urat erről.*

**Szlávik Csaba** képviselő-testületi tag elmondja, az előző kérdésében a költségvetésben való szerepelést hozta fel, de ahogy visszaemlékszik, ebben az évben olyan sok pénzkiadás volt, amely nem szerepelt a költségvetésben, mégis megtették ezeket a dolgokat. Szeretné ezt lezárni, így a következő időszakban mindent meg fog tenni azért, hogy a Bartók lakótelepen valami történjen.

***Bebes István polgármester*** *egyetért. Nem zárkóznak el, először a koncepciónak kell elkészülnie, szép összegbe fog kerülni, majd nyilván forrást kell biztosítani a tervezésre. Valakinek majd forrást kell ehhez biztosítania.*

**Interpellációk:**

**Zsebe Ferenc** képviselő-testületi tagnak 3 interpellációs kérése lenne:

* a SPAR körforgalommal kapcsolatosan dr. Szabó Barna képviselővel megegyeztek, ő vetné fel, így elmondja, hogy néhány embernek nem azt az üzemmódot jelenti a körforgalom, mint másnak, hanem egyenrangú útkereszteződésnek veszik. Jól belátható útkereszteződés, illetve jelenleg nincs semmiféle korlátozás, hogy ne lehessen keresztülhajtani rajta. Beépítés szükségeltetne, akár virágokkal, ládákkal. Jó néhányan egyenrangú útkereszteződésnek tekintik, így 30 – 40 km/h-s sebességgel keresztül hajtanak rajta. Személyes tapasztalata is volt, így szeretné, ha a körforgalom rendeltetésszerű használata biztosított lenne.

***Műszaki iroda:*** *A körforgalom szabályozási paraméterei és a körforgalom területén húzódó közművek nem teszik lehetővé zöldfelület kialakítását, ill. egyéb utcabútor elhelyezését.*

* A Hegyaljai úttal kapcsolatban múlt alkalommal nem mondta el, de többen megkeresték, hogy többen nagy sebességgel közelítik meg a hidat, így ott valamilyen forgalomlassító eszközt kellene elhelyezni, gondol itt akár a fekvőrendőrre. Netán egy gyorshajtó felhajt a hídra nagy sebességgel, amiből komoly problémák lehetnek.

***Műszaki iroda:*** *A Műszaki iroda a híd láthatóságának fokozása érdekében a Városgondnokság közreműködésével az útszűkület burkolatának festékkel történő kiemelését javasolja megvalósítani. Ezzel a megoldással a hídrahajtás sebességének csökkentése várható.*

* A Lenkei utca 4 szám alatt található ingatlan előtt van egy nagy gödör, már évek óta probléma, de nem került eddig szóba, így szeretné ennek javíttatását kérni, melyet nagyon megköszönne. Nagyobb eső után rettentő nagy ott a tócsa, és napokig nem lehet arra közlekedni.

***Műszaki iroda:*** A *Műszaki iroda a kátyú kezelését jelzi a Városgondnokság felé.*

**Auer Miklós** képviselő-testületi tag elmondja, 2012. április 16-án 4 db rovásírásos tábla került kihelyezésre, azóta megváltozott Körmend határa is. Az lenne a kérése, hogy ezt a 4 rovásírásos táblát keressék meg, nem mindegyik van meg, és a méltó helyükre helyezzék el. Tehát ahogy nyugatra terjeszkedik Körmend, így a tábla is terjeszkedjen.

***Műszaki iroda:*** *A Műszaki iroda gondoskodik a táblák áthelyezéséről.*

**Dr. Hadnagy Ádám** képviselő-testületi tag az interpellációját a hosszabb terjedelemre való tekintettel felolvasná.

Az interpellációja a Zöldváros projekt keretében a 208 lakások és a Dózsa György utca közötti területen kialakított közösségi zöld területtel kapcsolatos, most már komolyabb problémákat okozó kérdésekkel kapcsolatosan szeretne felvetni néhány dolgot. Egyben javaslatai is lennének és kéri, hogy gondolkodjanak közösen a probléma megoldásának lehetőségein. A közösségi terület magába foglalja a játszóteret kis- és nagyobb gyermekeknek, a fitnesz kertet, a nyugdíjas teret, a sportpályát, a futó- és kerékpárutat, a bekerített kutyafuttatót. Az átadás óta eltelt időszakban mindegyik résszel voltak kisebb – nagyobb problémák, melyeket a polgárok jelzése, javaslatai alapján általában sikerrel igyekeztek megoldani. Most viszont eljutottak odáig, hogy a terület mellett lakók sokadik alkalommal adtak jelzést arról, hogy különösen a sportpálya, kosárlabdapálya és közvetlen mellette lévő részen nyugalmukat és pihenésüket zavaró jelenségek, történések vannak. Ennek tudják, hogy egyértelmű megnyilvánulása is van, ismét, most már sokadik alkalommal megrongálták a kosárlabdapalánkot. Ez szemmel látható, viszont van egy másik dolog is. A jó idő bejöttével kialakult egy társaság, akik gyakorlatilag végig a nyári időszakban és egészen idáig főleg a kosárlabda pálya használata mellett, viselkedésükkel, zajongásukkal és egyéb más tevékenységgel kifejezetten zavarják a lakóközösség nyugalmát, pihenését. Ez csúcsosodott ki most abban, hogy megrongálták a palánkot, mely így használhatatlan lett. A közösségi területre nem kevés pénzt költöttek, ezen kívül anyagi terhet is ró az Önkormányzatra a terület megbízás alapján történő tisztán tartása, gondozása, karbantartása. Azonnal szeretné jelezni, hogy nem csak saját tapasztalata és véleménye, hanem többek jelzése is alátámasztja, ez a tevékenység szépen működik, szinte tökéletes. A negatív folyamat, ami elkezdődött és jelenleg is megvan, nem fenntartható. Hatniuk kell odáig, hogy a közösségi terület és az ottani tevékenység célja a pihenés, a sportolás, a közösségi élet úgy valósuljon meg, hogy az egyik oldal, a közösségi területet ezen célokból használók, ne zavarják a másik oldalt, azaz a terület mellett életvitelszerűen élők jogos igényét a nyugodt életvitelre, a pihenésre. Tudják, hogy különösen ezen a területen élők között arányaiban több az idős ember, de természetesen a kisgyerekesek, vagy bárki más számára is megterhelő, ha folyamatosan az előbb felsorolt problémákkal kell nap mint nap szembesülni. Ahogy mondják, a szép szó nem használt és nem használ, a lakóközösség jogosan, ha nem is közvetlenül, de nekik ad jelzést, az Önkormányzattól kér és vár segítséget. Az elmondottak alapján a következőket javasolja. Vannak közöttük egyszerűbben kivitelezhető dolgok, vannak mások együttműködését igénylők, és vannak anyagi természetű pénzbe kerülő dolgok is. Az első, amihez csak akarat kell, az érvényben lévő házirendnek érvényt kell szerezni. Előtte vizsgálják felül, a használati szabályokat konkrétan fektessék le, és amit fontosnak tart, a lakóközösség jogos igénye szerint időben is korlátozzák a használatot. Amit azonnal meg lehet tenni, a sportpálya egyik felén meglévő házirendet, jól látható, több helyen is ki kell helyezni. A szabályait, rendelkezéseit különböző csatornákat felhasználva közzé kell tenni, hangsúlyozva azt, hogy a házirend megsértésének igenis következményei vannak. Ezt természetesen jogilag és bevasalható formában kell megtenni. Szereljenek fel normálisan működő kamerákat, olyan színvonalúakat, amelyek segítségükre lesznek a károkozók kiszűrésében, megtalálásában. A kamerarendszer egyrészt visszatartó erő, másrészt lehetőség, hogy még az így is okozott kárt, a házirend megsértését dokumentálják és a jog által biztosított módon fellépjenek. Kéri Polgármester Urat, illetve javasolja Polgármester Úrnak, vegye fel a kapcsolatot a Városi Rendőrkapitányság vezetőivel, közösen tekintsék át, milyen lehetőségeik vannak az együttműködésre. Ugyanezt kéri és javasolja a Polgárőrséggel. Ha az utóbbi két lehetőség kevésbé, vagy nem megnyugtatóan működik, tudja, a Rendőrség is sok feladattal van megterhelve és létszámgondokkal is küzdenek, a Polgárőrségnél sem egyszerű a helyzet, akkor kéri megfontolás tárgyává tenni, be hozzájuk. Az egyik általa irányított gyógyszertárban is volt ilyen megoldás. Ennek többféle válfaja van, a legegyszerűbb az, amikor csak akkor intézkednek, mikor a képet mutató kamerákban olyan jelenséget látnak. Az intézkedésnek is többféle lehetősége van. A különböző intézkedési szintek anyagi vonzatával most nincs tisztában, de meg lehetne vizsgálni, lehetne ajánlatot kérni. Lenne egy drágább, de biztosabb megoldás, ami egyben kontrollt is jelentene, a kosárlabda pálya, mint probléma gyökere, körbekerítése és zárható kapuval történő ellátása. A kaput reggel nyitja, este zárja valaki. Ezeket tartaná a legfontosabbak, de természetesen azt gondolja, közösen biztosan tudnak még gondolkodni, megfontolásra érdemes javaslatokat tenni. Ez egy olyan probléma, ami sok embert érint, anyagi vonzata is van, nem is kevés. Fontosabbnak tartja a közösség nyugalmának biztosítását, vagy legalábbis a lehetőség megteremtését, és ez talán az a kérdés, amiben az egyik polgárok jogos igényeinek figyelemmel kísérése, a károkozást vagy annak lehetőségét is csökkenthetik.

***Bebes István polgármester*** *szeretné megkérni Képviselő Urat, hogy juttassa el hozzá írásban az interpellációját.*

***Műszaki iroda:*** *A Rákóczi F. u. -Dózsa Gy. tömbbelsőben a lakók ill. a képviselők által jelzett funkcionális problémák megoldására az iroda a lehetőségek figyelembe vételével egyeztetést kezdeményezett a társasházi képviselőkkel, annak érdekében, hogy egy esetleges változtatás kivitelezése közösségi egyeztetésen alapuljon. A tömbbelsőben megvalósított, Zöld Város I program keretében megvalósult fejlesztés fenntartási ideje 2027.02.02-án jár le, ennek értelmében a beépítésre került műszaki létesítmények a megvalósulási helyükről a kötelező fenntartási idő lejártáig nem mozdíthatóak el. A problémaként felmerült ütéscsillapító burkolat szemcseméretével, kiegészítő lehatároló növénytelepítésre a műszaki iroda árajánlatot szerez be. Nagyobb mértékű átalakítás a későbbiekben lakossági egyeztetés alapján tervezhető.*

*A tömbbelső nem rendeltetésszerű használatából felmerülő problémák csökkentésére a büfé környezetében levő kamera figyelési terének módosítását egyeztetjük a szolgáltatóval.*

*A kosárlabda palánk rongálása miatt feljelentésre került sor, amely nyomozás nem vezetett eredményre, az eljárást a rendőrség lezárta.*

**Szép Dániel** képviselő-testületi tag elmondja, hogy Dr. Hadnagy Ádám interpellációját szeretné megerősíteni, mivel több ügyben is együtt dolgoznak ezen a területen. Szeretné megköszönni Képviselő Úrnak, hogy így, ilyen részletesen összefoglalta és interpelláció keretében elmondta, valamint maximálisan támogatja az elmondottakat.

**Szlávik Csaba** képviselő-testületi tag szintén szeretné megköszönni Dr. Hadnagy Ádám képviselő úr felolvasott levelét. Elmondja, hasonló gondokkal küzdenek a Bartók lakótelep játszóterével kapcsolatban. Igaz, van kamera, de pont nem a kosárlabda pálya szintjére megy, melyet már egyszer összetörtek. A saját honlapjukra fognak feltenni fotókat, hogy a nyáron felépített kerítést, amely a labda elgurulását biztosította, hogyan tették tönkre. Itt is köszöni Képviselő Úr hozzászólását és maximálisan egyetért vele, így, ha valami összhangba fog kerülni, kéri, hogy a Bartók lakótelepen is tartsanak hosszas ellenőrzést.

 ***Bebes István polgármester*** *válaszul elmondja, hogy az interpellációkra a válaszokat a későbbiekben meg fogják fogalmazni. Annyit szeretne megfogalmazni, személy szerint abban biztos, egy és ugyanazon csapat lelhető fel a várkerti rongálók, a 208 lakás esetében fellépő különböző törőzúzó emberek, valamint a Horvátnádaljai rongálók tekintetében. Nem válogatnak az eszközökben, beülnek az autóba, elmennek valahova, törnek, zúznak, rongálnak. Majd kap egy levelet a Rendőrkapitányságtól, nyomoztak, de nem érte el azt a szintet, hogy az eljárást folytassák. A mai napon kapott egy levelet, lezárják a nyomozást a várkerti tóval kapcsolatosan, mivel nem lehet megállapítani, hogy a hidat ki rongálta meg. Szakértői becslő megállapította, hogy 38 ezer forint kár keletkezett ott. Ennyi pénzért a mai világban a szakértő ki sem megy egy helyszínre, így az ügyet szabálysértéssel lezárják. Érti a feladatot, köszöni Dr. Hadnagy Ádám, Szlávik Csaba és Szép Dániel hozzászólását, de ez nagyon sok pénzbe kerül, ha a kamerát kamerával kell megfigyelni. Úgy gondolja, az állampolgároknak kellene érte tenni, a sok panaszt megérti, ugyanakkor, ha az állampolgárok nem közömbösen mennének el az események mellett, hanem telefonálnának a rendőrségre, hogy törnek zúznak éppen, az lehet, hogy eredményesebb lenne. Nem hiszi, hogy a 208 lakásoknál ezt a rongálást senki sem látta. Beszélni fog Rendőrfőkapitány Úrral és Kapitányságvezető Asszonnyal, miként lehet megvédi az említett közterületeket.*

*A SPAR körforgalommal kapcsolatban elmondja, hogy szakmai válaszok születtek anno arról, hogy miért nem lehet oda tenni bármit, amivel megakadályozható a körforgalomra ráhajtás. Mindannyian tudják az ottani közlekedési rendet.*

*Forgalomlassítással kapcsolatban jelezni fogja az eszközöket, de nem fogják támogatni a fekvőrendőrt, azt fogják mondani, legyen mérőeszköz. Próbálnak forrást találni arra a 3 millió forintos mérőeszközre, melyet Felsőberkiben ki tudnak helyezni.*

**Zsebe Ferenc** képviselő-testületi tag elmondja, az, hogy gyorsan átmennek, az egy dolog, de ezt azok is felvetették, akinek családtagjaik haladnak át a hídon. Nem egy olyan eset történt, hogy az autó felment a bevezető részre, tengelytörés, illetve karambol is volt már. Ha valaki ezt elhibázza, és egy gyermek, hozzátartozó vagy kerékpáros ott van, abból tragédia is lehet.

***Bebes István polgármester*** *válaszul elmondja, megkérdezi Rendőrfőkapitány Urat, hogy van - e olyan eszköz, amellyel normális keret között megakadályozható legyen a gyorshajtás.*

*Bebes István sk. Tubolyné Balázs Nóra sk.*

 *polgármester irodavezető*